
יום ראשון ,   י"ד כסלו ,  תשפ"ה
15 בדצמבר , 2024

סיכום ישיבת ועדת התמיכות מיום 15/12/2024

חברי ועדה משתתפים

שביט בן אריה – מ"מ יו"ר ועדת תמיכות
עו"ד גבריאל מאיר – ס' יועמ"ש
אייל אריה – ס' חשב

משתתפים נוספים

לירוז פחימה – מרכזת ועדת תמיכות

תקנה 19-42-02-14 – אישור לחלוקת התמיכות לשנת 2024 
בתחום מכוני מחקר תורניים בעלי חשיבות לאומית
סה"כ בקשות לתמיכה שהוגשו: 65
סה"כ בקשות מומלצות לתמיכה: 54
סה"כ תקציב לחלוקה בשנת 2024: 17,294,511 ₪ 
מהות הפעילות הנתמכת במסגרת זו נבחנת על-פי מבחנים לחלוקת כספי תמיכות של משרד התרבות והספורט במכוני מחקר תורניים בעלי חשיבות לאומית.
חלוקת התמיכות בשנת 2024 נעשתה בהתאמה לתיקון הוראת השעה, כפי שפורסמה בילקוט הפרסומים 12976 (ט' בכסלו התשפ"ה, 10.12.2024).
1. מנהלת המחלקה המקצועית הצהירה במכתב לוועדה (מצ"ב), כי הבקשות המומלצות לאישור בתחום עומדות בכל התנאים לתמיכה לפי כל תנאי סף שנקבעו במבחן המקצועי, ושכל המסמכים הרלוונטיים לבקשות התמיכה הוגשו במועד באופן מלא ותקין. 
2. מנהלת המחלקה אישרה כי לא קיים בנוגע לגופים המומלצים לתמיכה על פי ההחלטה הזאת של ועדת התמיכות דוח ביקורת עומק עם ממצאים מהותיים ו/או שהוועדה טרם קיימה לגביו דיון ראשוני לפחות. 
3. המלצות הוועדה המייעצת גובשו בהתאם לנדרש במבחן המקצועי ובהוראת השעה לשנת 2024 ואושרו על ידי חברי הוועדה ביום 9.12.2024.
החלטה

1. ועדת התמיכות מאשרת את חלוקת התמיכות ל-2024 לפי הטבלה הרצ"ב על פי המבחן המקצועי בכפוף לזמינות תקציבית לנושא זה. 
סה"כ סכום מאושר לחלוקה – 17,294,511 ₪.
2. סכום התמיכה שאושר לפי ההחלטה הזאת כפוף למדיניות כלכלית של הממשלה ועלול לקטון.
3. מרכזת ועדת תמיכות תעביר למנהל תחום תמיכות ולמחלקה המקצועית את טבלת החלוקה כפי שאושרה על ידי חברי הוועדה. מנהל תחום תמיכות יוודא את תקינות המודל ומוכנותו לפרסום וידאג לפרסומו באתר המשרד. 

4. המחלקה המקצועית תשלח בדוא"ל לכל מי שהגיש בקשת תמיכה ל-2024 את החלטת הוועדה בעניינו, קישור לפרסום המודל באתר המשרד והפנייה לנוהל הערעורים. לנוכח אילוצי הלו"ז שנובעים בסגירת שנת כספים 2024 בעוד שבועיים והצורך לדון לפני כן בערעורים שיוגשו יינתנו לגופים 7 ימים להגיש את השגותיהם במקום 14 יום כקבוע ב"נוהל הגשת השגות". על מנת למנוע בלבול יש לתקן את גרסת הנוהל שתועבר לגופים כך שבמקום "14" יבוא "7" ויש להוסיף הערת צד: "לפי החלטת ועדת התמיכות מ-15.12.24 "לנוכח אילוצי הלו"ז שנובעים בסגירת שנת כספים 2024 בעוד שבועיים והצורך לדון לפני כן בערעורים שיוגשו יינתנו לגופים 7 ימים להגיש את השגותיהם במקום 14 יום כקבוע ב"נוהל הגשת השגות"".  
5. ועדת תמיכות מאשרת פתיחת התחייבויות בהתאם לסכומי התמיכה שפורטו בטבלה הרצ"ב בכפוף לכל התנאים הבאים: 

1. אישור התמיכה ופתיחת התחייבויות כפוף לזמינות תקציבית למבחן התמיכה בתקנה. תשלום תמיכה מותנה בזמינות תקציבית ומימונית של המשרד ובתנאי התשלום המפורטים בנוהל התמיכות הכללי; 

2. שיעור התמיכה שניתן לקבל בפועל ב-2024 לא יעלה על 90% מההוצאות המוכרות לקיום הפעילות הנתמכת בהתאם למבחנים חלוקת כספי תמיכות של משרד התרבות והספורט לשם מתן הקלות למוסדות תרבות וצמצום השלכות מלחמת "חרבות ברזל" (הוראת שעה)
.

3. לא ישולם לגוף יותר מ-80% מסכום התמיכה המאושר בשלב זה, עד להחלטה נוספת של הוועדה או לסיום הדיון בערעורים (המועד המוקדם מביניהם) והכל בכפוף לזכאות הנגזרת מדו"ח הביצוע. 
6. החלטות ועדת התמיכות והמודל לחלוקת תמיכת 2024 אינם סופיים עד לסיום דיון הוועדה בהשגות שיוגשו על החלטותיה.
	____________
שביט בן - אריה
מ"מ יו"ר ועדת התמיכות
	____________

אייל אריה

סגן חשב בכיר
	_______________

עו"ד גבריאל מאיר
סגן יועמ"ש

